Tiriamųjų kūrybinių darbų rengimo nuostatų

3 priedas

TIRIAMOJO KŪRYBINIO DARBO TECHNINIS ĮFORMINIMAS

11.1. Tiriamasis kūrybinis darbas rašomas lietuvių kalba, be gramatikos, stiliaus, korektūros klaidų. Darbas turi būti kokybiškai atspausdintas ant vienodo A4 formato balto popieriaus lapų vienoje pusėje ir įsegtas.

11.2. Tiriamojo kūrybinio darbo pagrindinės dalies apimtis – 3 - 10 puslapių, atspausdintų kompiuterio 12 Times New Roman šriftu per 1,5 intervalo. Jeigu yra poreikis įdėti daugiau medžiagos rekomenduojama ją dėti į priedus.

11.3. Puslapiai numeruojami puslapio apatinio laukelio dešiniame kampe. Titulinis lapas nenumeruojamas. Numeracija pradedama nuo anotacijos.

11.4. Lapo pakraščiuose paliekami tokie laukeliai: iš kairės 30 mm, iš dešinės – 10 mm, iš viršaus ir apačios - 20 mm.

11.5. Skyrių pavadinimai spausdinami didžiosiomis raidėmis. Naujas skyrius pradedamas spausdinti, jei yra vietos, ne naujame puslapyje.

11.6. Kiekviena lentelė ir paveikslai turi turėti pavadinimą. Lentelių pavadinimai ir numeriai rašomi virš lentelės (pvz. 1 lentelė. ….). Paaiškinimai ir sutrumpinimai pateikiami lentelės apačioje.

11.7. Diagramos, schemos, grafikai ir pan. vadinami paveikslais, kurio numeris ir pavadinimas rašomi paveikslo apačioje, (pvz.1 paveikslas. ....)

 11.8. Paveikslai ir lentelės numeruojami pagal eiliškumą, kaip pateikiami tekste.

11.9. Terminų sutrumpinimų skaičius turi būti minimalus, visas termino pavadinimas pateikiamas tekste kartu su pirmuoju sutrumpinimu. Darbo pavadinime, darbo santraukoje ir išvadose sutrumpinimų neturi būti.

11.10.Pažodinės citatos rašomos kabutėse. Kabutės turi būti lietuviškos: pvz., „kompiuteris“. Nelietuviškos citatos verčiamos į lietuvių kalbą; originalas gali būti dedamas išnašoje. Tekstai turi būti cituojami griežtai laikantis cituojamo šaltinio. Negalima taisyti netgi akivaizdžių cituojamo šaltinio korektūros klaidų. Cituojami šaltiniai ir autoriai nurodomi pačiame tekste, lenktiniuose skliaustuose: (autoriaus pavardė, publikacijos metai: puslapis (-iai)), pvz., (Šakys, 1995: 15). Jei minimi keli autoriai, jų pavardės pateikiamos per kabliataškį (Doge; Kinata: 1999: 22). Visas cituojamo šaltinio bibliografinis aprašas pateikiamas literatūros sąraše. Jei cituojamas darbas parašytas nelietuviškomis raidėmis, – nuorodas transliteruojame (Lukov, 2001: 18-19).

11.11 Išnašos skiriamos pastaboms. Jos numeruojamos per visą darbą ištisai. Spausdinamos 10 punktų šriftu, per 1,5 intervalo.

<http://www.nec.lt/failai/6415_5_priedas_Reikalavimai_BD_apraso_maketui.pdf>